**Ορισμός Τριμελούς Εξεταστικής Επιτροπής**

**μεταπτυχιακής διπλωματικής εργασίας**

Η μεταπτυχιακή διπλωματική εργασία εξετάζεται από Τριμελή Εξεταστική επιτροπή, στην οποία συμμετέχει ο/η επιβλέπων/ουσα, (μέλος ΔΕΠ του Τμήματος Ψυχολογίας ή εξωτερικός/ή διδάσκων/σουσα), και η οποία ορίζεται με απόφαση της Συνέλευσης του Τμήματος. Τα μέλη της Τριμελούς Εξεταστικής Επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Π.Μ.Σ. και σε αυτή μπορούν να συμμετέχουν και μέλη Δ.Ε.Π. που ανήκουν σε άλλα Τμήματα του Α.Π.Θ.

Σε εξαιρετικές περιπτώσεις κατά τις οποίες ο/η επιβλέπων/ουσα ή μέλος της Τριμελούς Εξεταστικής Επιτροπής εκλείψει, παραιτηθεί ή διαπιστωμένα αδυνατεί να τελέσει χρέη επιβλέποντος/ουσας, είναι δυνατή η αντικατάστασή του/της η οποία γίνεται με ειδικά αιτιολογημένη απόφαση της Συνέλευσης του Τμήματος.

Προκειμένου να οριστεί η Τριμελής Εξεταστική Επιτροπή για την αξιολόγηση της μεταπτυχιακής διπλωματικής εργασίας:

**Α.** Ο/η φοιτητής/ήτρια αποστέλλει από το ιδρυματικό e-mail στη Γραμματεία του Τμήματος ([info@psy.auth.gr](mailto:info@psy.auth.gr)) :

1. αίτηση link
2. ηλεκτρονικό αντίγραφο της μεταπτυχιακής διπλωματικής εργασίας
3. υπεύθυνη δήλωση ψηφιακά υπογεγραμμένη μέσα από την πλατφόρμα του [www.gov.gr](http://www.gov.gr) με το ακόλουθο κείμενο: «*κατά τη συγγραφή της μεταπτυχιακής διπλωματικής μου εργασίας δεν έγινε χρήση του έργου ή των απόψεων άλλων συγγραφέων πέραν των παραπεμπομένων, ούτε κατά λέξη παραθέματα πέραν των αναλόγως σημασμένων*»

Το μήνυμα κοινοποιείται στη Bιβλιοθήκη του Τμήματος Ψυχολογίας ([enixarli@psy.auth.gr](mailto:enixarli@psy.auth.gr)) και στον/στην επιβλέποντα/ουσα καθηγητή/ήτρια.

**Β.** Ο/η επιβλέπων/ουσα αποστέλλει

1. εισηγητική έκθεση
2. βεβαίωση με το αποτέλεσμα ελέγχου από το εκάστοτε λογισμικό ελέγχου πιθανής λογοκλοπής του Α.Π.Θ.